Hvalpefoder kan se ud på mange forskellige måder og afhængigt af mærket, så vil der også være forskel på, hvor længe din hund har brug for at benytte sig af denne type. Du kan finde de informationer, som du skal bruge, om hvalpefoderet direkte på pakken – dog sker der ikke noget ved, at du giver din hund hvalpefoder lidt længere end det, der bliver anbefalet. Der er dog heller ikke nødvendigvis nogen fordel i at gøre det. Hvis din hund har nået den alder, hvor den ikke længere behøver at få hvalpefoder, men du stadig har mere tilbage, så kan du med fordel begynde at blande det op med foder til en voksen hund, så den lige så stille vænner sig til det. Det vil gøre det nemmere for din hund at gå fra en type til en anden.